Source: https://www.zakonypreludi.sk/zz/1971-161
Timestamp: 2020-04-08 22:42:34+00:00
Document Index: 16204153

Matched Legal Cases: ['§ 1', '§ 4', '§ 8', '§ 8', '§ 8', '§ 9']

161/1971 Zb. Vyhláška Ministerstva priemyslu Slovenskej socialistickej republiky, ktorou sa mení a dopĺňa vyhlášk... | Aktuálne znenie
161/1971 Zb.
Vyhláška č. 161/1971 Zb.Vyhláška Ministerstva priemyslu Slovenskej socialistickej republiky, ktorou sa mení a dopĺňa vyhláška Ministerstva priemyslu Slovenskej socialistickej republiky č. 155/1970 Zb. o zriaďovaní a pôsobnosti tlačiarní a rozmnožovní a o povinnej evidencii tlačiarenských strojov
Platnosť od 27.12.1971 do31.03.1990
Účinnosť od 27.12.1971 do31.03.1990
Zrušený 75/1990 Zb.
Aktuálne znenie 27.12.1971 - 31.03.1990
Ministerstva priemyslu Slovenskej socialistickej republiky
z 29. novembra 1971,
ktorou sa mení a dopĺňa vyhláška Ministerstva priemyslu Slovenskej socialistickej republiky č. 155/1970 Zb. o zriaďovaní a pôsobnosti tlačiarní a rozmnožovní a o povinnej evidencii tlačiarenských strojov
Ministerstvo priemyslu Slovenskej socialistickej republiky po dohode so zúčastnenými ministerstvami ustanovuje podľa § 1 zákona č. 272/1949 Zb. o riadení výroby a distribúcie v pôsobnosti Ministerstva informácií a osvety:
Vyhláška Ministerstva priemyslu Slovenskej socialistickej republiky č. 155/1970 Zb. o zriaďovaní a pôsobnosti tlačiarní a rozmnožovní a o povinnej evidencii tlačiarenských strojov sa mení a dopĺňa takto:
1. § 4 ods. 3 znie:
„(3) Nakupovať, držať a používať tlačiarenské a rozmnožovacie stroje domáceho alebo zahraničného pôvodu možno iba so súhlasom Ministerstva priemyslu Slovenskej socialistickej republiky.“
2. Za § 8 sa vkladajú § 8a, 8b a 8c, ktoré znejú:
(1) Ministerstvo priemyslu Slovenskej socialistickej republiky poveruje Slovenskú polygrafiu, generálne riaditeľstvo v Bratislave
a) sústreďovať
1. žiadosti účelových a závodných tlačiarní, rozmnožovní pre obchodnú činnosť orgánov a organizácií o udelenie súhlasu na zriadenie a prevádzku tlačiarní a rozmnožovní. Žiadosti o povolenie rozmnožovní budú obsahovať údaje o sídle rozmnožovne, počte rozmnožovacích strojov a zariadení, skladbe výrobného programu a predbežné vyjadrenie príslušného krajského národného výboru k žiadosti,
2. žiadosti o nákup tlačiarenských strojov z tuzemska alebo z dovozu,
3. žiadosti o povolenie vývozu použitých tlačiarenských strojov,
4. žiadosti orgánov a organizácií o prevod alebo predaj tlačiarenských strojov, matríc a tlačiarenského písma, prípadne ostatného zariadenia,
5. hlásenia o evidencii tlačiarenských strojov a zariadení,
6. návrhy orgánov a organizácií na likvidáciu tlačiarenských strojov a zariadení. Tlačiarenské stroje a zariadenia určené na likvidáciu likviduje ich vlastník na vlastné náklady, pričom je povinný do 30 dní odo dňa schválenia likvidácie podať Slovenskej polygrafii, generálnemu riaditeľstvu v Bratislave správu o vykonanej likvidácii a súčasne predložiť likvidačnú zápisnicu potvrdenú n.p. Kovošrotom o odovzdaní odpadu z tlačiarenského stroja alebo zariadenia,
b) preverovať došlé žiadosti, hlásenia a návrhy z hľadiska využitia strojovej kapacity a zákazkovej náplne tlačiarní a rozmnožovní s obchodnou činnosťou a predkladať Ministerstvu priemyslu Slovenskej socialistickej republiky svoje vyjadrenia k nim,
c) viesť evidenciu tlačiarní a rozmnožovní s obchodnou činnosťou na základe žiadosti orgánov a organizácií,
d) vypracúvať odborné posudky o tlačiarenských strojoch a výrobkoch nimi vyrobených,
e) sprostredkovať služby v súvislosti s prebytočnými tlačiarenskými strojmi a zariadením určenými na predaj, prevod alebo likvidáciu.
(2) Orgány a organizácie sú povinné na požiadanie predložiť Slovenskej polygrafii, generálnemu riaditeľstvu v Bratislave podklady potrebné na zabezpečenie úloh, ktoré preň vyplývajú z tejto vyhlášky.
Po preverení žiadosti, hlásení a návrhov uvedených v § 8a tejto vyhlášky sa v prevádzke ponechajú len také tlačiarenské stroje a zariadenia, ktoré tvoria nutnú súčasť výrobného procesu. O prebytočnej kapacite účelových zariadení rozhodne Ministerstvo priemyslu Slovenskej socialistickej republiky po prerokovaní s príslušným nadriadeným orgánom navrhovateľa.
(1) Všetky organizácie a orgány, ktoré majú v správe tlačiarenské alebo rozmnožovacie stroje a zariadenia, vedú o nich osobitnú evidenciu, a to bez ohľadu na to, či ich používajú samy, ich podriadené organizácie alebo ich členovia.
(2) Evidenciu tlačiarenských a rozmnožovacích strojov a zariadení treba viesť podľa zásad jednotnej evidencie strojov a zariadení. Základné údaje sa budú viesť v tomto rozsahu:
a) názov, typ a formát stroja,
b) výrobné, triednikové a inventárne číslo,
c) rok výroby a výrobca,
d) príslušenstvo stroja,
e) závod alebo prevádzka, v ktorom je stroj umiestnený,
f) výkonnostná kapacita stroja,
g) nadobúdacia hodnota stroja.
(3) Orgány a organizácie, ako aj rozmnožovne pre vlastnú potrebu sú ďalej povinné viesť evidenciu zákaziek, počtov výtlačkov a zabezpečiť označovanie výrobkov skratkou výrobného podniku a číslom zákazky.
(4) Tvorba cien rozmnoženín sa spravuje predpismi vydanými príslušným cenovým orgánom.“
3. V § 9 ods. 4 písm. e) sa slová „Slovenský geodetický a kartografický úrad“ nahrádzajú slovami „Slovenská správa geodézie a kartografie“.
Ing. Kusalík v. r.